Document ID: /roh_data/filtered/fineweb-2-filterrobots_roh.jsonl.gz/38053

Durant set emnas pon wakeboarders nizzegiar l'indriz sumegliant ad in runal per ir cun skis, quai en il rom da las Wake Weeks. Ina pitschen d'ina vart dal lai, in segund da l'autra vart. Tranteren ina suga da bundant 200 meters ed in motor che tira ils wakeboarders sur l’aua e sur ils obstachels ch’èn en l’aua. Ils profis pon far sigls e trics ed ils novizs pon simplamain laschar trair sasez sur l’aua.
Betg malsegir
Grazia a vestgids da neopren na sajan las temperaturas bassas nagin tema. E grazia a vestas da nudar e chapellinas na saja quai er betg malsegir. Sper quai sappia quel che regulescha il runal er regular il tempo ed uschia ir en bain sin il nivel dal wakeboarder ed er dar tips per far sigls u trics, uschia Sandro Schlatter, in dals organisaturs da las Wake Weeks. Perquai saja il runal er adattà per in e scadin.
RR actualitad 07:00